open-index/open-wikipedia-markdown huggingface dataset:
แวน มอร์ริสัน

**แวน มอร์ริสัน, โอบีอี** () เกิดเมื่อวันที่ 31 สิงหาคม ค.ศ. 1945 ในเบลฟาสต์ ไอร์แลนด์เหนือ เป็นนักร้อง นักแต่งเพลง มีชื่อเสียงในพฤติกรรมดื้อรั้น นิสัยแปลก และสุดขีด การแสดงสดของเขาเป็นแรงบันดาลที่ดีเยี่ยมและยอดเยี่ยม ขณะที่ผลงานเพลงของเขาอย่างเช่นผลงานสตูดิโออัลบั้มชุด *Astral Weeks* และ *Moondance* และผลงานอัลบั้มแสดงสด *It's Too Late to Stop Now* ที่ได้รับเสียงตอบรับยอดเยี่ยม

เขามีผลงานระดับอาชีพเมื่อตอนเขายังเป็นวัยรุ่น ในช่วงปลายคริสต์ทศวรรษ 1950 เขาเล่นเครื่องดนตรีได้หลายประเภทอย่าง กีตาร์ ฮาร์โมนิกา คีย์บอร์ด แซกโซโฟน กับวงที่ทำเพลงเก่ามาทำใหม่ ก่อนที่จะมาโดดเด่นในช่วงกลางคริสต์ทศวรรษ 1960 ในฐานะนักร้องนำวงเด็ม ที่เป็นวงการาจมีเพลงฮิตอย่าง "Gloria" เขาออกผลงานเดี่ยวมีผลงานซิงเกิ้ลดังอย่าง "Brown Eyed Girl"  ในปี 1967 ของเบิร์ต เบิร์นส หลังจากที่เบิร์นสเสียชีวิต วอร์เนอร์ บรอส. เรเคิดส์ได้ซื้อสัญญาของเขาและให้เขามีผลงานแสดงในชุด *Astral Weeks* ในปี 1968 ถึงแม้ว่าอัลบั้มนีได้รับคำชมเชยอย่างมาก แต่ในช่วงแรกกระแสตอบรับไม่ค่อยดี อย่างไรก็ตาม อัลบั้มถัดมา *Moondance* ทำให้มอร์ริสันถือเป็นศิลปินใหญ่ และเมื่อผ่านยุคคริสต์ทศวรรษ 1970 เขามีผลงานที่ได้รับเสียงวิจารณ์ที่ดีหลายอัลบั้มรวมถึงการแสดงสด มอร์ริสันก็ยังออกผลงานเพลงและออกทัวร์ และยังร่วมงานกับศิลปินอื่นอย่าง จอร์จี เฟม และเดอะชีฟเทนส์ และในปี 2008 เขาแสดงสด *Astral Weeks* ครั้งแรกหลังปี 1968

ดนตรีของเขามีรูปแบบเป็นดนตรีโซล อาร์แอนด์บี อย่างเช่นซิงกิ้ลเพลงดังอย่าง "Brown Eyed Girl", "Moondance", "Domino" และ "Wild Night" ทั้งดนตรีที่มีความยาว การเชื่อมโยงหลวม ๆ ดนตรีการเดินทาง ที่ได้รับอิทธิพลดนตรีเคลติกพื้นถิ่น แจ๊ซ กระแสสำนึกเรื่องบอกเล่า อย่างเช่นผลงาน *Astral Weeks* และผลงานที่เป็นที่รู้จักน้อยกว่าอย่าง *Veedon Fleece* และ *Common One* ในบางครั้งสองอัลบั้มนี้เรียกว่า แนวเคลติกโซล

มอร์ริสันได้รับรางวัลแกรมมี่ 6 ครั้งและยังมีชื่ออยู่ทั้งใน ร็อกแอนด์โรลฮอลออฟเฟมและซองไรเตอร์สฮอลออฟเฟม

## อ้างอิง

หมวดหมู่:นักร้องไอร์แลนด์
หมวดหมู่:ผู้ที่ได้รับรางวัลแกรมมี
หมวดหมู่:ศิลปินสังกัดเมอร์คิวรีเรเคิดส์
หมวดหมู่:บุคคลจากเบลฟาสต์
หมวดหมู่:ผู้ได้รับเครื่องราชอิสริยาภรณ์โอบีอี‎
แหล่งโบราณคดีบ้านโป่งมะนาว

**แหล่งโบราณคดีบ้านโป่งมะนาว** เป็นแหล่งโบราณคดีใน ตำบลห้วยขุนราม อำเภอพัฒนานิคม จังหวัดลพบุรี

## ที่ตั้ง
ชุมชนดึกดำบรรพ์ คน ๓ พันปี บ้านโป่งมะนาว เป็นหมู่บ้านขนาดไม่ใหญ่นัก อยู่ในเขตการปกครองของตำบลห้วยขุนราม อำเภอพัฒนานิคม จังหวัดลพบุรี โดยอยู่ห่างจากตัวอำเภอพัฒนานิคมไปทางทิศตะวันออกประมาณ ๔๕ กิโลเมตร

## ประวัติการขุดค้น
นับตั้งแต่เดือนกุมภาพันธ์ ๒๕๔๓ เป็นต้นมา ราษฎรในหมู่บ้านโป่งมะนาวและหมู่บ้านข้างเคียงในตำบลห้วยขุนราม อำเภอพัฒนานิคม จังหวัดลพบุรี ก็ได้ทราบกันอย่างดีว่าที่บริเวณวัดโป่งมะนาวเป็นแหล่งโบราณคดีที่สำคัญมากที่สุดแห่งหนึ่งของประเทศไทย ทั้งนี้เพราะในช่วงเวลาดังกล่าวพื้นที่บริเวณนี้ถูกขุดหาโบราณวัตถุอย่างผิดกฎหมาย และได้พบโบราณวัตถุมากมายหลายประเภท โดยล้วนพบฝังอยู่ร่วมกับโครงกระดูกมนุษย์สมัยโบราณ

## อ้างอิง
* แหล่งโบราณคดีบ้านโป่งมะนาว ลพบุรี

หมวดหมู่:อำเภอพัฒนานิคม
หมวดหมู่:จังหวัดลพบุรี
หมวดหมู่:แหล่งโบราณคดีในประเทศไทย
พระพุทธเฉลิมสิริราช วัดศรีดอนชัย

**พระพุทธเฉลิมสิริราช** เป็นพระพุทธรูปปางลีลา ที่มีความสูง 59 ศอก เป็นพระพุทธรูปที่สูงและใหญ่ที่สุดในภาคเหนือ สร้างขึ้นเมื่อวันที่ 17 มิถุนายน พ.ศ. 2536 และแล้วเสร็จในปี พ.ศ. 2538 โดยศรัทธาของประชาชน ร่วมกับนายเคบัคกลิม ชาวจีน จากประเทศมาเลเซีย เพื่อถวายเป็นพระราชกุศลเนื่องในวโรกาสที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงครองราชย์ครบ 50 ปี โดยจังหวัดลำพูน กราบบังคมทูลขอพระราชทานนามพระพุทธรูป ซึ่งพระบาทสมเด็จพระมหาภูมิพลอดุลยเดชมหาราช บรมนาถบพิตรพระราชทานนาม

ประดิษฐาน ณ วัดศรีดอนชัย วัดสังกัดคณะสงฆ์มหานิกาย ตั้งอยู่หมู่ที่ 10 บ้านสันมะนะ ตำบลบ้านธิ อำเภอบ้านธิ จังหวัดลำพูน วัดศรีดอนชัย ว่า "พระพุทธเฉลิมสิริราช"

## การเดินทาง

การเดินทางจากตัวเมืองลำพูน สามารถเดินทางไปตามทางหลวงหมายเลข 11 (เชียงใหม่-ลำปาง) ระหว่างกิโลเมตรที่ 76-77 จะมีทางแยกเข้าไปประมาณ 2 กิโลเมตร

## สถานที่ใกล้เคียง
# **[[วัดพระธาตุดอยเวียง]]** อยู่ขวามือก่อนถึงอ่างเก็บน้ำแม่ธิ ประมาณ 1 กิโลเมตร สันนิษฐานว่าสร้างขึ้นในสมัยพระนางจามเทวี ราว พ.ศ. 1220
# **น้ำตกห้วยหก** น้ำตกธรรมชาติขนาด 7 ชั้นที่มีความสวยงาม อยู่ลึกเข้าไปในอ่างเก็บน้ำแม่ธิ ใช้ระยะทางเดินเท้าประมาณ 5 กิโลเมตร
# **[[วัดพระธาตุดอยห้างบาตร]]** ตำบลห้วยยาบ อำเภอบ้านธิ จังหวัดลำพูน
# **[[อ่างเก็บน้ำแม่ธิ]]** แหล่งน้ำขนาด 5 ล้านลูกบาศก์เมตร สันยาว 470 เมตร สร้างขึ้นตามพระราชดำริของพระบาทสมเด็จพระมหาภูมิพลอดุลยเดชมหาราช บรมนาถบพิตร และเสด็จเปิดเมื่อปี พ.ศ. 2530 

ไฟล์:Doivieng.jpg|วัดพระธาตุดอยเวียง
ไฟล์:พระธาตุดอยห้างบาตร.jpg|พระธาตุดอยห้างบาตร
ไฟล์:banthi.jpg|อ่างเก็บน้ำแม่ธิ


## อ้างอิง

หมวดหมู่:สิ่งก่อสร้างในอำเภอบ้านธิ
หมวดหมู่:พระพุทธรูปขนาดมหึมาในประเทศไทย
แกรมมี่ แกรนด์

**แกรมมี่ แกรนด์** สามารถหมายถึง
* แกรมมี่แกรนด์
วัดเขาสมอคอน

**วัดเขาสมอคอน** เป็นวัดใน ตำบลเขาสมอคอน อำเภอท่าวุ้ง จังหวัดลพบุรี

thumb|rigth|170px|หนุมานแบกเขา

## ประวัติ
วัดเขาสมอคอนตั้งอยู่บนเทือกเขาสมอคอน ตำบลเขาสมอคอน อำเภอท่าวุ้งจังหวัดลพบุรี เป็นวัดเก่าแก่ มีหลักฐานมาแต่ครั้งกรุงศรีอยุธยาปรากฏหลักฐานว่ายังมีซากอิฐอยู่มากมายภายในบริเวณวัด มีเจดีย์ทรงลังกาย่อมุมไม้สิบสองที่ทำบัวกลุ่มรองรับองค์ระฆัง  เป็นเจดีย์แบบนิยมของสมัยอยุธยามาจนถึงสมัยรัตนโกสินทร์มีโบสถ์และมณฑปที่สวยงาม

เขาสมอคอนนี้เป็นเสมือนสำนักตักสิลาในสมัยโบราณ  เป็นที่อยู่ของสุกกทันตฤๅษี  อาจารย์ของพ่อขุนรามคำแหงมหาราช และพระยางำเมือง เจ้าเมืองพะเยา  เมื่อครั้งทั้งสองพระองค์ยังทรงพระเยาว์ ได้เสด็จมาศึกษาศิลปวิทยา ณ เขาสมอคอน ภายในมณฑปจะมีพระพุทธรูปประดิษฐาน อยู่เพื่อให้ผู้ที่แวะมาชมได้นมัสการ นอกจากนี้ยังมีถ้ำอีก 2 แห่ง คือถ้ำ วิหาร และถ้ำแสนสุข รวมทั้งปฏิมากรรมหนุมานแบกเขาสร้างขึ้นจากวรรณกรรมเรื่อง *[[รามเกียรติ์]]* ตอนพระลักษณ์ต้องหอกโมกขศักดิ์ของกุมภกรรณ

thumb|170px|รูปปั้นจำลองพระฤๅษีสุกกะทันตะ ณ อาศรมเขาสมอคอน วัดเขาสมอคอน จังหวัดลพบุรี

## อ้างอิง
; เชิงอรรถ

เขาสมอคอน
วัดนครโกษา

200px|thumb|right|วัดนครโกษา
**วัดนครโกษา** ตั้งอยู่ทางตอนเหนือของสถานีรถไฟลพบุรี ด้านตะวันออกใกล้กับศาลพระกาฬ ในท้องที่ตำบลท่าหิน อำเภอเมืองลพบุรี จังหวัดลพบุรี เป็นศาสนสถานที่สร้างซ้อนทับกันหลายสมัย เดิมคงเป็นเทวสถานของขอม มีพระปรางค์แบบลพบุรีอายุราวพุทธศตวรรษที่ 17 อยู่ด้านหน้า แต่พระพุทธรูปปูนปั้นแบบอู่ทองบนปรางค์นั้นคงสร้างเพิ่มเติมขึ้นภายหลัง ได้พบเทวรูปหินขนาดใหญ่แบบลพบุรี ซึ่งมีร่องรอยดัดแปลงเป็นพระพุทธรูป 2 องค์ (ปัจจุบันนำไปไว้ในพิพิธภัณฑสถานแห่งชาติ สมเด็จพระนารายณ์) ส่วนพระอุโบสถ วิหาร สร้างในสมัยกรุงศรีอยุธยาในสมัยที่สมเด็จพระนารายณ์มหาราชสร้างเมืองลพบุรี และสันนิษฐานว่าเจ้าพระยาโกษาธิบดี (เหล็ก) เป็นแม่งานดำเนินการในครั้งนั้นจึงได้ชื่อว่า "วัดนครโกษา" ในปี พ.ศ. 2529–2530 กรมศิลปากรทำการขุดแต่งที่ฐานเจดีย์องค์ใหญ่ ได้พบประติมากรรมในสมัยทวารวดี เช่น พระพุทธรูป รูปบุคคล ยักษ์ ลวดลายประกอบสถาปัตยกรรม และพระพิมพ์ดินเผา และได้รวบรวมเก็บรักษาไว้ในพิพิธภัณฑสถานแห่งชาติ สมเด็จพระนารายณ์ วัดนครโกษาได้รับการประกาศขึ้นทะเบียนเป็นโบราณสถานสำคัญสำหรับชาติเมื่อวันที่ 2 สิงหาคม พ.ศ. 2479  

## อ้างอิง

หมวดหมู่:สิ่งก่อสร้างในพุทธศตวรรษที่ 17
นครโกษา
หมวดหมู่:โบราณสถานในจังหวัดลพบุรี
เจ้าชายบ๋าว เอิน

**เจ้าชายบ๋าว เอิน แห่งเวียดนาม** () ประสูติเมื่อ 3 พฤศจิกายน พ.ศ. 2496 ที่เมืองด่าหลัต ประเทศเวียดนาม เป็นพระราชโอรสในสมเด็จพระจักรพรรดิบ๋าว ดั่ย กับเจ้าหญิงบู่ย หม่ง เดี่ยป () พระองค์มีพระกนิษฐาร่วมพระมารดาคือ เจ้าหญิงเฟือง มิญ พระองค์ทรงเป็นผู้อ้างสิทธิ์ในราชบัลลังก์ต่อจากพระเชษฐาคือ เจ้าชายบ๋าว ทั้ง ซึ่งสิ้นพระชนม์ไปก่อนหน้านั้น 

## อ้างอิง

บ
บ
ดินเทา

**ดินเทา** () เป็นดินระเบิดชนิดหนึ่ง นิยมใช้ทำประทัด และระเบิด มีส่วนผสมของ สารเคมีดังนี้ AL POWDER 30% + potassium perclorate 70% ในประเทศไทยมีราคาแพง เพราะเป็นวัตถุอันตราย ผิดกฎหมาย ส่วนใหญ่จะใช้ในอุตสาหกรรมผลิต พลุ ประทัด 

ดินเทามีความไวไฟสูงมาก ในประเทศไทยนิยมนำมาบรรจุในปิงปองหรือแป๊บ PVC นำมาเล่นในวันลอยกระทง เกิดเสียงระเบิดดังมาก หากนำมาบรรจุในภาชนะขนาดเล็กเช่นลูกบอลขนาดเล็กเท่าหัวแม่มือ หรือภาชนะทึบที่ปิดจนแน่น  อานุภาพการทำลายล้างจะรุนแรงกว่าดินปืน 100 เท่า

หมวดหมู่:วัตถุระเบิด
เจ้าหญิงเฟือง มิญ

**เจ้าหญิงเฟือง มิญ แห่งเวียดนาม** () ประสูติเมื่อ พ.ศ. 2492 เป็นพระราชธิดาในสมเด็จพระจักรพรรดิบ๋าว ดั่ย แห่งเวียดนาม กับเจ้าหญิงบู่ย หม่ง เดี่ยป () พระองค์มีพระอนุชาร่วมพระมารดาคือ เจ้าชายบ๋าว เอิน ปัจจุบันเจ้าหญิงเฟือง มิญ ได้เสกสมรสกับจอนส์-เจิ่น ซี เหียป () ใน พ.ศ. 2512

## อ้างอิง

ฟ
ฟ
อีเวอรี่

**อีเวอรี่** () เป็นกลุ่มดนตรีสัญชาติไทยสังกัดวอทเดอะดัก ประกอบด้วยสมาชิกปัจจุบันคือ วัท (วรรธน์  ภิญโญวาณิชกะ) ออกผลงานอัลบั้มแรกชุด *Completed Things* ซึ่งมีผลงานดังติดอันดับคลื่นวิทยุและเอ็มทีวีไทยแลนด์อย่างเพลง "อาย" ผลงานอัลบั้มชุดนี้พวกเขาดูแลทั้งแต่งเนื้อเพลง, ทำนอง, เรียบเรียง โดยได้โกมล บุญเพียรผลมาเป็นโปรดิวเซอร์ให้ 

Ewery มาจากคำว่า Music is everything.
แรกเริ่มเดิมทีมีสมาชิก 2 คน คือ เอก (เอก ไหมพรหม) มือกลอง กับ วัท ร้องนำ
ซึ่งตอนนั้นทั้งสองทำเพลงกันเองทุกอย่างทุกเล่นกันเองทุกชิ้น จึงนึกถึงคำว่า Every (Everything)
"E" หมายถึง เอก ใช้ตัว "W" แทน "V" เพื่อแทนวัท เป็นการเล่นคำ จนได้พบกับมด (สกล เต็งสกุล) มือเบส และ เต้ (อรรถสิทธิ์ ชวนพิพัฒน์พงศ์) มือกีตาร์ เข้ามาเติมในวงในภายหลัง

Ewery จึงหมายถึง ทุก ๆ สิ่งอย่างที่สมาชิกในวงทำด้วยกัน ใช้เวลาช่วงดี ๆ ด้วยกัน คือทุกสิ่งอย่างที่ทำให้มาพบกัน สนุกด้วยกันกับเสียงดนตรี

## สมาชิก
;สมาชิกปัจจุบัน
* วรรธน์ ภิญโญวาณิชกะ "วัท" - ร้องนำ, กีตาร์

;อดีตสมาชิก
* เอก ไหมพรหม "เอก" - กลอง
* อรรถสิทธิ์ ชวนพิพัฒน์พงศ์ "เต้" - กีตาร์
* สกล เต็งสกุล "มด" - กีตาร์เบส

## ผลงาน

### สตูดิโออัลบั้ม

### อีพี

### อัลบั้มเดโม

### ซิงเกิล
;ซิงเกิลหลัก
}}" class="table-na" | }}
|-
| align = "center" |2557
| align = "top"|
"Late"
|style="background: #ececec; color: grey; vertical-align: middle; text-align: }; }" class="table-na" | }}
|-
| align = "center" |2558
| align = "top"|
"หลุดจากฝัน"
|style="background: #ececec; color: grey; vertical-align: middle; text-align: }; }" class="table-na" | }}
|-
|}

### มิวสิกวิดีโอ

## อ้างอิง

หมวดหมู่:กลุ่มดนตรีสัญชาติไทย
หมวดหมู่:กลุ่มดนตรีอินดี้ร็อกสัญชาติไทย
หมวดหมู่:กลุ่มดนตรีไทยในยุค 2000
เจ้าหญิงเฟือง ถาว

**เจ้าหญิงเฟือง ถาว แห่งเวียดนาม** () หรืออีกพระนามหนึ่ง คือ แกลร์ เฟือง ถาว () ประสูติในช่วงก่อนปี พ.ศ. 2479 เป็นพระราชธิดาในสมเด็จพระจักรพรรดิบ๋าว ดั่ย แห่งเวียดนาม กับเจ้าหญิงฮหว่าง เตี๋ยว ลาน () หรือเจนนี วุง () ชาวเวียดนามเชื้อสายจีน

## อ้างอิง

ฟ
ฟ
ฟ
สะพานจันทร์สม

300px|thumb|สะพานจันทร์สมอนุสรณ์ มุมจากฝั่งตรงข้ามตัวเมืองเชียงใหม่

**สะพานจันทร์สม** หรือ **สะพานจันทร์สมอนุสรณ์** เป็นสะพานคนเดินข้ามแม่น้ำปิง สร้างขึ้นในปี พ.ศ. 2421 โดยนายชีค มิชชันนารี เพื่อให้ชาวบ้านสัญจรระหว่างชุมชนวัดเกต กับชุมชนบริเวณตลาดวโรรสในปัจจุบัน เป็นสะพานที่มีความสำคัญในการเป็นทางเชื่อมระหว่างชุมชนแหล่งเศรษฐกิจสำคัญของเมืองเชียงใหม่ ฝั่งตะวันออกและฝั่งตะวันตกของแม่น้ำปิง รวมถึงเป็นสะพานที่เป็นสัญลักษณ์ของความสัมพันธ์ระหว่างพ่อค้าชาวปากีสถาน และชาวไทย

## ประวัติ
สะพานจันทร์สม ก่อสร้างขึ้นด้วยไม้สัก ในปี พ.ศ. 2421 ต่อมาในปี พ.ศ. 2483 ได้มีการรื้อถอนสะพานเก่าเนื่องจากไม้ผุพัง ทำให้ราษฎรเกิดความลำบากในการสัญจรไปมาระหว่างกัน ทางราชการจึงสร้างสะพานไม้ไผ่ขึ้นมาใช้ทดแทน ซึ่งชาวบ้านเรียกว่า "ขัวแตะ" หมายถึง สะพานที่สร้างโดยใช้ไม้ไผ่สาน

ในปี พ.ศ. 2507 นายโมตีราม โกราน่า (นายมนตรี โกศลาภิรมย์) เจ้าของกิจการขายผ้าชาวอินเดีย ได้บริจาคเงินจำนวน 2 แสนบาทให้เทศบาลเชียงใหม่ สร้างสะพานคอนกรีตถาวรแทนสะพานขัวแตะ เพื่อเป็นอนุสรณ์ถึงความรักของตน กับนางจันทร์สม ซึ่งใช้สะพานนี้ในการสัญจรไปมาตลอด ชาวบ้านจึงให้ชื่อสะพานนี้ว่า **"สะพานจันทร์สม"** หรือชื่ออื่นอีกหลายๆ ชื่อที่มีการเรียกขานสะพานนี้ เช่น ขัวแขก (สะพานแขก)

พ.ศ. 2554 สะพานมีการปิดซ่อมแซมโดยเทศบาลนครเชียงใหม่  ระหว่างนั้น กรมเจ้าท่า ได้ร้องต่อศาลปกครองว่าสะพานนี้สร้างโดยไม่ได้รับอนุญาตและมีการบุกรุกลำน้ำปิง ต่อมา ศาลสั่งให้ระงับซ่อมแซมและให้รื้อถอนตามคำร้องของกรมเจ้าท่า เทศบาลเห็นว่าสะพานนี้ไม่ได้สร้างขึ้นใหม่ สะพานมีอายุกว่า 50 ปี และมีประวัติมานานนับร้อยปี จึงยื่นอุธรณ์ขอสร้างใหม่ ศาลจึงอนุญาตให้มีการสร้างได้

สะพานจันทร์สมอนุสรณ์ เปิดใช้งานอย่างเป็นทางการอีกครั้ง เมื่อวันที่ 14 สิงหาคม 2559

## อ้างอิง

หมวดหมู่:สะพานในอำเภอเมืองเชียงใหม่
หมวดหมู่:สะพานข้ามแม่น้ำปิง
หมวดหมู่:โครงสร้างพื้นฐานด้านการขนส่งในเขตเทศบาลนครเชียงใหม่
หมวดหมู่:ความสัมพันธ์ไทย–ปากีสถาน
วิเชียร อัศว์ศิวะกุล

**วิเชียร อัศว์ศิวะกุล** (หรือ ** วิเชียร อัศว์วิเศษศิวะกุล**) (เกิด 10 มีนาคม พ.ศ. 2494) เป็นนักธุรกิจชาวไทย อดีตประธานบริษัท นิธิทัศน์ โปรโมชั่น

## ประวัติ
วิเชียร เกิดเมื่อวันที่ 10 มีนาคม พ.ศ. 2494 ที่ ถนนท่าดินแดง, ฝั่งธนบุรี, กรุงเทพมหานคร ในครอบครัวที่เปิดร้านขายของชำชื่อ **วันชัยสโตร์** พออายุได้ 16 ปี จึงได้เข้ามาคุมและบริหารงานที่ร้าน เมื่ออายุได้ 24 ปีก็ได้ออกไปทำงานข้างนอกด้วยการเป็นคนหาโฆษณาให้กับนิตยสาร **รจนา** จนได้รู้จักกับสปอนเซอร์ชื่อดังเช่นคุณ บุญชัย โชควัฒนา แห่ง สหพัฒนพิบูล จึงทำให้มีช่องทางมาทำรายการทางโทรทัศน์เช่น **แม่บ้านสมองไว**, **เสาร์สนุก** โดยเฉพาะรายการเสาร์สนุกนั้นกลายเป็นจุดเริ่มต้นที่ทำให้วิเชียรได้ก่อตั้งนิธิทัศน์ขึ้นมาในปี พ.ศ. 2525 แต่ในปัจจุบันวิเชียรยุติบทบาทการบริหารนิธิทัศน์แล้วโดยได้ยกลิขสิทธิ์ทั้งหมดให้กับทายาททั้ง 3 คนดูแลแทน

## อ้างอิง

หมวดหมู่:บุคคลจากกรุงเทพมหานคร‎‎
หมวดหมู่:นักธุรกิจชาวไทย
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.
อาเซียนทีวี

**สถานีโทรทัศน์แห่งอาเซียน** () หรือ **อาเซียนทีวี** เป็นช่องรายการที่ผลิตโดย บริษัท อสมท จำกัด (มหาชน) ในนาม สถานีโทรทัศน์ผ่านดาวเทียมเอ็มคอท ได้ร่วมกับ บริษัท เนชั่น บรอดแคสติ้ง คอร์ปอเรชั่น จำกัด (มหาชน) ตามมติของคณะรัฐมนตรี ซึ่งประชุมที่อำเภอชะอำ จังหวัดเพชรบุรี เมื่อวันที่ 20 ตุลาคม พ.ศ. 2552  ออกอากาศต่อจาก เอ็มคอท สถานีที่ 2 (MCOT 2) เพื่อนำเสนอรายการเชิงศิลปวัฒนธรรม เอกลักษณ์ทางสังคมและเศรษฐกิจ วิถีชีวิต สารคดี ตลอดจนข่าวสารและความเป็นไป ของประเทศต่างๆ ซึ่งเป็นสมาชิกถาวรของสมาคมประชาชาติแห่งเอเชียตะวันออกเฉียงใต้ เพื่อเป็นสื่อกลางในการประสานความเข้าใจอันดีของชาติสมาชิก ทั้งระหว่างรัฐต่อรัฐ รัฐต่อประชาชน และประชาชนต่อประชาชน โดยออกอากาศทางช่อง 99 ในระบบดิจิตอลของทรูวิชั่นส์, เครือข่ายดาวเทียมซี-แบนด์ และทางเว็บไซต์อย่างเป็นทางการ ตอนหลังได้ออกอากาศผ่านจานเหลือง ดีทีวี ทางช่อง 115 ในระบบกล่องทุกรุ่น อย่างเป็นทางการ 

อาเซียนทีวี เริ่มออกอากาศเมื่อการประชุมสุดยอดผู้นำอาเซียน ที่ชะอำและหัวหิน หลังจากนั้นมีรายการที่เกี่ยวกับอาเซียนและการถ่ายทอดสดสำคัญ ๆ  

เมื่อวันที่ 12 สิงหาคม พ.ศ. 2555 เวลา 0.00 น. อาเซียนทีวี ยุติออกอากาศลงแล้ว โดยมีช่อง เอ็มคอท เวิลด์ (MCOT World)ออกอากาศแทน

## กราฟิกบอกช่อง

## ดูเพิ่ม
* อสมท
* เครือข่ายโทรทัศน์ดาวเทียมเอ็มคอท
* ทรูวิชั่นส์
* สมาคมประชาชาติแห่งเอเชียตะวันออกเฉียงใต้

## แหล่งข้อมูลอื่น
* เว็บไซต์ อาเซียนทีวี
* เว็บไซต์ บมจ.อสมท

หมวดหมู่:สมาคมประชาชาติแห่งเอเชียตะวันออกเฉียงใต้
หมวดหมู่:อสมท
หมวดหมู่:สถานีโทรทัศน์ในประเทศไทยในอดีต
หมวดหมู่:สถานีโทรทัศน์ที่เริ่มออกอากาศในปี พ.ศ. 2552
หมวดหมู่:สถานีโทรทัศน์ที่ยุติการออกอากาศในปี พ.ศ. 2555
วัดพระธาตุดอยห้างบาตร

**วัด﻿พระธาตุดอยห้างบาตร** เป็นวัดราษฎ์ ตั้งอยู่ ณ บ้านห้วยไซใต้ ตำบลห้วยยาบ อำเภอบ้านธิ จังหวัดลำพูน ห่างจากตัวอำเภอบ้านธิ ประมาณ 9 กิโลเมตร

## พระธาตุดอยห้างบาตร
พระธาตุดอยห้างบาตร เป็นเจดีย์ทรงจตุรมุขสีขาว มีฉัตรทองอยู่ยอดเจดีย์ ไม่ปรากฏหลักฐานการสร้าง ตามตำนานเล่าว่าพระสัมมาสัมพุทธเจ้า เสด็จมาบริเวณนี้ และได้เตรียมเสด็จออกบิณฑบาต ซึ่งภาษาพื้นเมืองเรียกว่า “ห้างบาตร” พื้นที่ดังกล่าวปรากฏร่องรอยเป็นหลุมลึกลงไปในหินดินดานและมีมณฑปครอบไว้ พระธาตุแห่งนี้อยู่บนยอดดอยจึงสามารถมองเห็นทิวทัศน์เบื้องล่างได้ไกล

## สถานที่ใกล้เคียง
# **[[วัดพระธาตุดอยเวียง]]** อยู่ขวามือก่อนถึงอ่างเก็บน้ำแม่ธิ ประมาณ 1 กิโลเมตร สันนิษฐานว่าสร้างขึ้นในสมัยพระนางจามเทวี ราว พ.ศ. 1220
# **น้ำตกห้วยหก** น้ำตกธรรมชาติขนาด 7 ชั้นที่มีความสวยงาม อยู่ลึกเข้าไปในอ่างเก็บน้ำแม่ธิ ใช้ระยะทางเดินเท้าประมาณ 5 กิโลเมตร
# **[[อ่างเก็บน้ำแม่ธิ]]** บ้านดอยเวียง ตำบลบ้านธิ เป็นอ่างเก็บน้ำที่พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จเปิดเมื่อปี พ.ศ. 2530
# **[[พระพุทธเฉลิมสิริราช วัดศรีดอนชัย|พระพุทธเฉลิมสิริราช]]** พระพุทธรูปปางลีลา สูง 59 ศอก  สร้างถวายเป็นพระราชกุศล เนื่องในวโรกาสเสด็จครองราชย์ปีที่ 50 ของพระบาทสมเด็จพระมหาภูมิพลอดุลยเดชมหาราช บรมนาถบพิตร


ไฟล์:Doivieng.jpg|วัดพระธาตุดอยเวียง
ไฟล์:พระพุทธเฉลิมสิริราช.gif|พระพุทธเฉลิมสิริราช สูง 59 ศอก วัดศรีดอนชัย
ไฟล์:banthi.jpg|อ่างเก็บน้ำแม่ธิ


## อ้างอิง

ดอยห้างบาตร
พระธาตุดอยห้างบาตร
หมวดหมู่:โบราณสถานในจังหวัดลำพูน
บีกินส์ (อัลบั้มบิ๊กแอส)

**บีกินส์** () เป็นสตูดิโออัลบั้มชุดที่ 5 ของวงร็อค บิ๊กแอส และเป็นสตูดิโออัลบั้มชุดที่ 2 ที่ออกกับค่ายจีนี่เรคอร์ดส ใต้สังกัดจีเอ็มเอ็ม แกรมมี่ อัลบั้มนี้มี พูนศักดิ์ จตุระบุล เป็นผู้อำนวยการสร้าง เพลงที่มีชื่อเสียงจากอัลบั้มนี้ อาทิเช่น ข้าน้อยสมควรตาย, พรหมลิขิต, คนหลงทาง เป็นต้น อัลบั้มนี้ ออกจำหน่ายในวันที่ 7 พฤศจิกายน พ.ศ. 2549

## เนื้อหาของเพลงในอัลบั้ม
อัลบั้มนี้สื่อถึงการเริ่มต้นใหม่บนเส้นทางสายดนตรีอีกครั้งของบิ๊กแอส หลังจากผ่านพ้นอุปสรรคขวากหนามที่เคยเกิดขึ้น ดังนั้น 10 เพลงในอัลบั้มนี้จึงเต็มไปด้วยเพลงที่มีความหมายในแง่ดี ให้กำลังใจ อีกทั้งยังพูดถึงความจริงของสังคมว่าเราแข่งกันไปเพื่ออะไร ทำร้ายกันเหยียบกันไปเพื่ออะไร

เพลงเปิดตัวอัลบั้มนี้ คือ "ปลุกใจเสือป่า" จากผลงานการแต่งเนื้อร้องของกบ มือกลอง เป็นเพลงปลุกใจด้วยเนื้อหาที่หนักแน่นและเร้าใจ บอกแก่ผู้ที่กำลังท้อแท้ให้ลุกขึ้นมาสู้เพื่อเอาชนะอุปสรรค ส่วนเพลงต่อมา "ข้าน้อยสมควรตาย" ยังคงเป็นเพลงเนื้อหาแรง ๆ ในแนว บิ๊กแอส

นอกจากนี้ ยังมีเพลงช้าน่าฟัง อาทิเช่น "คนหลงทาง" กับความหมายของรักในอีกแง่มุม ของคนที่พร้อมจะเสียสละความรักนี้ไปให้กับคนอื่นที่เพียบพร้อมมากกว่าตัวเอง และ "พรหมลิขิต" เพลงที่มีเนื้อหาสื่อถึงความรักที่ถูกกำหนดเอาไว้แล้ว ท่ามกลางคนที่มีอยู่เป็นล้าน ๆ คน จึงทำให้คนสองคนมาเจอกันและพบรักกันได้

## รายชื่อเพลง

## บุคคลที่เกี่ยวข้อง
;บิ๊กแอส
* เอกรัตน์ วงศ์ฉลาด
* พูนศักดิ์ จตุระบุล
* อภิชาติ พรมรักษา
* พงศ์พันธ์ พลสิทธิ์
* ขจรเดช พรมรักษา

## ดูเพิ่ม
* เซเว่น
* เลิฟ
* อีพีแดนเนรมิต
* จีนี่เรคอร์ดส

## อ้างอิง

## แหล่งข้อมูลอื่น
* ข้อมูลอัลบั้ม
* เพลงในอัลบั้ม Begins - BIG ASS 

หมวดหมู่:อัลบั้มเพลงในปี พ.ศ. 2549
หมวดหมู่:อัลบั้มเพลงภาษาไทย
หมวดหมู่:อัลบั้มเพลงของค่ายจีนี่เรคคอร์ดส
หมวดหมู่:อัลบั้มเพลงของค่ายจีเอ็มเอ็ม แกรมมี่
นิโคล ฟ็อกซ์

**นิโคล ฟ็อกซ์** () เป็นนางแบบชาวอเมริกัน มาจาก ลุยส์วิลล์ รัฐโคโลราโดจบการศึกษาจาก Monarch High School และได้เข้าศึกษาเรียนต่อที่ University of Colorado ทางด้าน วิจิตรศิลป์ เธอฝันที่จะได้เป็น จิตรกร ผู้ประกาศข่าว และยังรวมถึง นักเขียน อีกด้วย

## เกี่ยวกับอเมริกาส์เน็กซต์ท็อปโมเดล

นิโคลเป็นผู้ผ่านรอบคัดเลือกรอบ 14 คนสุดท้ายของรายการ อเมริกาส์เน็กซต์ท็อปโมเดล ฤดูกาลที่ 13 ซึ่งเป็นฤดูกาลสำหรับสาวที่สูงไม่เกิน 5 ฟุต 7 และเธอก็เป็นผู้ชนะในฤดูกาลนั้น ไม่กี่เดือนก่อนที่จะเปิดรอบคัดตัว นิโคลก็ได้พบกับช่างภาพเดนเวอร์ ที่อาร์ทแกลอรี่ ซึ่งเขาได้แนะนำให้เธอลองมาออดิชั่นเหมือนกับที่เคยแนะนำ แอลลิสัน ฮาร์วาร์ด จาก อเมริกาส์เน็กซต์ท็อปโมเดล ฤดูกาลที่ 12 มาแล้ว

ตลอดการแข่งขัน นิโคลชนะรางวัลในการแข่งประจำสัปดาห์ 2 ครั้ง ถูกเรียกเป็นคนแรกในห้องตัดสิน 3 ครั้ง และถึงแม้ใครๆ จะบอกว่าเธอเป็นคนที่บุคลิกภาพไม่ดี แต่นิโคลไม่เคยต้องยืนเป็นสองคนสุดท้ายเลยซักครั้ง ในการตัดสินครั้งสุดท้าย นิโคลถูกประเมินว่ามีศักยภาพในการแบบนางแบบชั้นสูงที่สุด ถึงแม้ว่าจะเดินแบบไม่ดีเท่าไหร่ก็ตาม และเธอก็ได้รับเลือกให้เป็นผู้ชนะในฤดูกาลนั้นเอง ซึ่งเธอได้พูดถึงความรู้สึกของตัวเองไว้ว่า

ตอนนี้นิโคลได้เซ็นสัญญากับโมเดลลิ่ง เอเจนซี่ Wilhelmina ได้ถ่ายแบบ 6 หน้าเต็มลงในนิตยสาร เซเว่นทีน และเซ็นสัญญา 100,000 เหรียญ กับเครื่องสำอาง CoverGirl อเล็กซานดร้า ฟ็อกซ์ น้องสาวของนิโคลได้กล่าวว่า "เธอดีใจที่พี่สาวของเธอทำได้ แต่ถึงตอนนี้นิโคลจะสามารถยืนอยู่ต่อหน้ากล้องได้ทั้งวัน แต่ก็ยังคงประหม่าเวลาต้องพบปะผู้คนอยู่เหมือนเดิม"
## เกี่ยวกับงานนางแบบ

ปัจจุบันนิโคลเป็นนางแบบอยู่ในสังกัดของ เอเจนซี่ Wilhelmina
## ผลงาน

นอกจากการได้ถ่ายแบบลงในนิตยสาร เซเว่นทีน 6 หน้าเต็ม และโฆษณาอายไลนเนอร์ของคัฟเวอร์เกิลร์ ที่เป็นรางวัลของผู้ชนะของรายการ อเมริกาส์เน็กซต์ท็อปโมเดล แล้ว นิโคลยังได้ลงนิตยสาร Illiterate Magazine ขึ้นหน้าแรกของเว็บไซต์ AOL.com และได้ลงหนังสือ OK! Magazine อีกด้วย  นอกจากนี้แฟชั่นโชว์ในงาน Wild Fox Couture's 2010 ร่วมกับนางแบบชื่อดัง ราเชล บอลลอนเจอร์ เป็นพรีเซนเตอร์โฆษณาให้กับ Spirit Hoods และ Forever 21 และยังเป็นแบบให้กับคอเล็คชั่นในฤดูใบไม้ผลิให้กับ สตีฟ แมดเดน อีกด้วย
## งานเดินแบบ

ในเดือนมกราคม ปี 2553 นิโคลได้เดินแบบให้กับคอเล็คชั่นใหม่ล่าสุดในฤดูใบไม้ผลิและหน้าร้อนให้กับ อเล็กแซนเดอร์ แม็คควีนส์

หมวดหมู่:นางแบบอเมริกัน
กองทัพอำมหิต

**อะโพคาลิปส์ นาว** () เป็นภาพยนตร์สงครามที่ออกฉายในปี พ.ศ. 2522 กำกับโดยฟรานซิส ฟอร์ด คอปโปลา  นำแสดงโดยมาร์ติน ชีน และมาร์ลอน แบรนโด มีเนื้อเรื่องเกิดขึ้นระหว่างสงครามเวียดนาม เกี่ยวกับทหารหน่วยรบพิเศษของสหรัฐอเมริกาสองคน คือ ร้อยเอกเบนจามิน แอล วิลลาร์ด (รับบทโดย มาร์ติน ชีน) ทหารหน่วย MACV-SOG (Military Assistance Command, Vietnam - Studies and Observations Group) ที่ได้รับคำสั่งจากผู้บังคับบัญชา ให้เข้าไปในป่าดงดิบในเวียดนาม เพื่อล่าสังหารพันเอกวอลเทอร์ อี. เคิร์ทซ (รับบทโดย มาร์ลอน แบรนโด) ผู้บังคับหน่วยรบพิเศษกรีนแบเรต์ ที่ละทิ้งหน้าที่ และผู้บังคับบัญชาแทงบัญชีว่าเป็นบุคคลวิกลจริต

บทภาพยนตร์เขียนโดยคอปโปลา และจอห์น มิเลียส โดยดัดแปลงจากนวนิยายเรื่อง *Heart of Darkness* และ *Lord Jim* ของโจเซฟ คอนราด

ภาพยนตร์ได้รับรางวัลปาล์มทองคำจากเทศกาลภาพยนตร์เมืองคานส์ และได้รับการเสนอชื่อเข้าชิงรางวัลออสการ์และรางวัลลูกโลกทองคำ สาขาภาพยนตร์ยอดเยี่ยม และได้รับการบรรจุชื่อเป็นภาพยนตร์ที่ต้องอนุรักษ์ใน National Film Registry โดยหอสมุดรัฐสภาอเมริกัน ในปี พ.ศ. 2543

หนังเรื่องนี้ใช้เวลาสร้างนานมาก เนื่องจากปัญหาเรื่องหัวใจของชีนและปัญหาความอ้วนของแบรนโด จนนักข่าวบันเทิงบันทึกให้ว่า *Apocalypse Later*

## อ้างอิง

## แหล่งข้อมูลอื่น
* 

หมวดหมู่:ภาพยนตร์สงคราม
หมวดหมู่:ภาพยนตร์ที่มีเนื้อหาเกี่ยวกับสงครามเวียดนาม
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2522
หมวดหมู่:ภาพยนตร์ที่กำกับโดย ฟรานซิส ฟอร์ด คอปโปลา
หมวดหมู่:ภาพยนตร์ยอดเยี่ยม รางวัลปาล์มทองคำ
หมวดหมู่:ภาพยนตร์สงครามที่สร้างจากเหตุการณ์จริง
แอนเจิลแอร์ไลน์

**แองเจิลแอร์ไลน์** () เป็นสายการบินที่ดำเนินการโดยกลุ่มยูคอม ได้รับอนุญาตจากกรมการบินพาณิชย์ให้เป็นสายการบินแห่งชาติสายที่สอง เปิดบริการครั้งแรกในวันที่ 19 กันยายน พ.ศ. 2541 ในเส้นทางกรุงเทพมหานครถึงเชียงใหม่ ในช่วงแรกมีเครื่องบินประจำการอยู่สองลำ คือรุ่น โบอิง 737 - 500 ความจุ 106 ที่นั่ง ที่เช่ามาจากมาเลเซียแอร์ไลน์ และรุ่น ดอร์เนียร์ 328 ความจุ 30 ที่นั่งเช่ามาจากสายการบินพีบีแอร์ จากนั้นในเดือนมีนาคม พ.ศ. 2542 ได้เช่าเครื่องบินรุ่น โบอิง 737 - 400 เข้ามาเพิ่มเติมแต่ก็ประสบปัญหาขาดทุน แม้ว่าในช่วงเวลาก่อนปิดตัวลงจะมีการเช่าเครื่องบินรุ่น แอร์บัส เอ 300 - 600 จากสายการบินไชน่านอร์ทเวสแอร์ไลน์เข้ามาประจำการก็ตาม แต่ก็ไม่สามารถดำเนินกิจการต่อไปได้

### เส้นทางการบินในอดีต
* **[[กรุงเทพมหานคร]]** - ท่าอากาศยานดอนเมือง
* **[[เชียงใหม่]]** - ท่าอากาศยานนานาชาติเชียงใหม่ (**ท่าอากาศยานหลัก**)
* **[[อุดรธานี]]** - ท่าอากาศยานนานาชาติอุดรธานี
* **[[ภูเก็ต]]** - ท่าอากาศยานนานาชาติภูเก็ต
* **[[เชียงราย]]** - ท่าอากาศยานนานาชาติแม่ฟ้าหลวง เชียงราย
* **[[ขอนแก่น]]** - ท่าอากาศยานนานาชาติขอนแก่น
* **[[ฮ่องกง]]** - ท่าอากาศยานนานาชาติฮ่องกง
* **[[หลวงพระบาง]]** - ท่าอากาศยานนานาชาติหลวงพระบาง
* **[[สิงคโปร์]]** - ท่าอากาศยานจางีสิงคโปร์ 

หมวดหมู่:สายการบินสัญชาติไทยที่ปิดกิจการ
สถาปัตยกรรมจอร์เจียน

[thumb|right|220px|คฤหาสน์แบบสถาปัตยกรรมจอร์เจียนที[ซอลสบรีในอังกฤษ]]
[thumb|right|220px|อดีตตึกเทศบาลเมือง[Dunfermline|ดันเฟิร์มไลน์ในสกอตแลนด์ที่สร้างระหว่างระหว่างปี ค.ศ. 1807 ถึง ปี ค.ศ. 1811]] 
**สถาปัตยกรรมจอร์เจียน** () เป็นลักษณะสถาปัตยกรรมที่รุ่งเรืองระหว่าง ค.ศ. 1720 จนถึง ค.ศ. 1840 ซึ่งตรงกันกับรัชสมัยพระเจ้าจอร์จสี่พระองค์ในราชวงศ์แฮโนเวอร์ที่ครองราชย์ในสหราชอาณาจักร ได้แก่ พระเจ้าจอร์จที่ 1 พระเจ้าจอร์จที่ 2 พระเจ้าจอร์จที่ 3 และพระเจ้าจอร์จที่ 4 ผู้ทรงครองราชย์ระหว่างเดือนสิงหาคม ค.ศ. 1714 มาจนกระทั่งถึงเดือนมิถุนายน ค.ศ. 1830 

## ประวัติ
สถาปัตยกรรมจอร์เจียเป็นลักษณะสถาปัตยกรรมที่ตามมาจากสถาปัตยกรรมบาโรกแบบอังกฤษของเซอร์คริสโตเฟอร์ เร็น, เซอร์จอห์น แวนบรูห์ และ นิโคลัส ฮอคสมัวร์ สถาปนิกคนสำคัญผู้สนับสนุนให้มีการเปลี่ยนแปลงจากบาโรกคือโคเลน แคมพ์เบลล์ผู้ประพันธ์หนังสือที่มีอิทธิพล “*Vitruvius Britannicus*”  (); ริชาร์ด บอยล์ เอิร์ลแห่งคอร์คที่ 4 และลูกศิษย์เอกวิลเลียม เคนท์; ทอมัส อาร์เชอร์; และ จาโคโม เลโอนิผู้ใช้เวลาส่วนใหญ่ในอังกฤษ

ลักษณะของสถาปัตยกรรมจัดได้เป็นหลายประเภท แต่ลักษณะจอร์เจียหลักเป็นได้ทั้งสถาปัตยกรรมพาลเลเดียนและกอทิก และแบบจีน (Chinoiserie) ซึ่งเป็นลักษณะที่คู่กับโรโกโกของยุโรป ตั้งแต่กลางคริสต์ทศวรรษ 1760 การก่อสร้างสถาปัตยกรรมฟื้นฟูคลาสสิกก็เป็นที่นิยมกันอย่างแพร่หลาย โดยมีสถาปนิกผู้นำเช่นโรเบิร์ต อาดัม, เจมส์ กิบส์, เซอร์วิลเลียม เชมเบอร์ส, เจมส์ วัตต์, เฮนรี ฮอลแลนด์ และเซอร์จอห์น โซน สถาปัตยกรรมฟื้นฟูกรีกก็ได้รับการผสานเข้าไปในลักษณะของสถาปัตยกรรมแบบจอร์เจีย ซึ่งเป็นลักษณะของสถาปัตยกรรมที่มีความสมส่วนและความสมมาตร ความสูงของหน้าต่างก็ใช้การคำนวณจากอัตราส่วนง่ายๆ ระหว่างความสูงและความกว้างหรือกับรูปทรงของห้อง คำว่า "Regular" เป็นคำที่ใช้ที่เป็นัยยะถึงความสมมาตร และ ความสัมพันธ์อันใกล้ชิดกับกฎของสถาปัตยกรรมแบบคลาสสิก ถ้าขาดความสมมาตรจากการต่อเติมสถาปัตยกรรมแบบจอร์เจียกับสิ่งก่อสร้างเก่าก็จะถือว่าเป็นข้อบกพร่อง ความได้สัดส่วนที่เป็นระเบียบของด้านหน้าอาคารที่รายถนนเป็นวัตถุประสงค์ของการออกแบบเมืองของสถาปัตยกรรมแบบจอร์เจีย การออกแบบสถาปัตยกรรมแบบจอร์เจียมักจะวางตามแบบลักษณะสถาปัตยกรรมแบบคลาสสิก (Classical order) และการตกแต่งที่มาจากกรีกและโรมันโบราณ วัสดุที่ใช้ในการก่อสร้างมักจะเป็นอิฐหรือหิน สีที่ใช้ก็มักจะเป็นสีแดง, ส้ม หรือ ขาว แต่สถาปัตยกรรมแบบจอร์เจียสมัยใหม่ใช้สีมากกว่าสีที่กล่าว

## อ้างอิง

* James Stevens Curl, Georgian Architecture. 

## ดูเพิ่ม
* McAlester, Virginia & Lee,  *A Field Guide To American Houses* 1996 ISBN 0-394-73969-8
* Howard Colvin, *A Biographical Dictionary of British Architects,* 3rd ed. 1995.
* John Cornforth, *Early Georgian Interiors*, (Paul Mellon Centre) 2005.
* James Stevens Curl, *Georgian Architecture*.
* Christopher Hussey, *Early Georgian Houses,*, *Mid-Georgian Houses,*, *Late Georgian House,*. Reissued in paperback, Antique Collectors Club, 1986.
* Frank Jenkins, *Architect and Patron* 1961. 
* Barrington Kaye, *The Development of the Architectural Profession in Britain* 1960.
* Sir John Summerson, *Georgian London,* (1945). Revised edition, edited by Howard Colvin, 2003.
* Sir John Summerson, *Architecture in Britain* (series: Pelican History of Art) Reissued in paperback  1970

## ดูเพิ่ม
* สถาปัตยกรรมฟื้นฟูกรีก

## แหล่งข้อมูลอื่น

* Georgian Terrace in Horsham

สถาปัตยกรรมจอร์เจีย
องค์การส้วมโลก

**องค์การส้วมโลก** () เป็นองค์การไม่แสวงหาผลประโยชน์ที่ดำเนินการเพื่อปรับปรุงส้วมและสุขอนามัยทั่วโลก โดยองค์การส้วมโลกมุ่งเน้นไปที่ห้องส้วมมากกว่าด้านประปา องค์การก่อตั้งในปี 2001 กับประเทศสมาชิก 15 ประเทศ ที่ปัจจุบันมีองค์การ 151 องค์การใน 53 ประเทศ ที่ทำงานร่วมกำจัดสิ่งเลวร้ายและการสุขาภิบาลอย่างยั่งยืน ซึ่งองค์การยังเป็นผู้จัดการประชุมส้วมโลก

## อ้างอิง

หมวดหมู่:องค์การไม่แสวงหาผลกำไร
เคลแลน ลุตซ์

**เคลแลน คริสโตเฟอร์ ลุตซ์** () เกิดเมื่อวันที่ 15 มีนาคม ค.ศ. 1985 เป็นนักแสดงชาวอเมริกัน เป็นที่รู้จักในบทเอมเมตต์ คัลเลน ในภาพยนตร์ปี 2008 เรื่อง *[[แวมไพร์ ทไวไลท์]]* และภาคต่อ ก่อนหน้านั้นเขาเป็นนายแบบให้กับ Abercrombie & Fitch

## ผลงาน
### ภาพยนตร์

### โทรทัศน์

### เว็บ

### มิวสิควิดีโอ

## รางวัลและชื่อเข้าชิง

## อ้างอิง

## แหล่งข้อมูลอื่น

* 
* 

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2528
หมวดหมู่:นักแสดงชายชาวอเมริกันในศตวรรษที่ 21
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:บุคคลที่ยังมีชีวิตอยู่
หมวดหมู่:บุคคลจากรัฐนอร์ทดาโคตา
หมวดหมู่:นักมวยไทยชาวอเมริกัน
หมวดหมู่:ชาวอเมริกันเชื้อสายดัตช์
หมวดหมู่:ชาวอเมริกันเชื้อสายเยอรมัน
หมวดหมู่:คริสต์ศาสนิกชนชาวอเมริกัน
เดธแคบฟอร์คิวตี

**เดธแคบฟอร์คิวตี** () เป็นวงอินดี้ร็อกอเมริกัน ก่อตั้งวงในเบลลิงแฮม รัฐวอชิงตันในปี 1997 สมาชิกวงประกอบด้วย เบนจามิน กิบบาร์ด (ร้อง, กีตาร์), คริส วอลลา (กีตาร์ ภาคผลิต), นิก ฮาร์เมอร์ (เบส) และเจสัน แม็กเกอร์ (กลอง) กิบบาร์ดได้ชื่อวงมาจากชื่อเพลงที่เขียนโดยนีล อินเนสและวิเวียน สแตนแชล ที่แสดงโดยวงบอยโซด็อกดู-ดาห์แบนด์ ในภาพยนตร์ของวงเดอะบีตเทิลส์ในปี 1967 ที่ชื่อ *Magical Mystery Tour*

ผลงานอัลบั้มแรกของกิบบาร์ดที่ชื่อ *You Can Play These Songs with Chords* ออกเป็นเดโม่และทำให้พวกเขาได้สัญญากับค่ายเพลงบาร์ซักเรเคิดส์ และเป็นเวลาที่กิลลาร์ดตัดสินใจจะขยับขยายงานให้ครบวง และได้หาสมาชิกเข้าร่วม วงออกผลงานอัลบั้ม 6 สตูดิโออัลบั้ม 5 อีพี และ 1 เดโฒ่ ผลงานชุด *Narrow Stairs* ออกขายเมื่อวันที่ 12 พฤษภาคม ค.ศ. 2008 ในสหราชอาณาจักรและเมื่อ 13 พฤษภาคม 2008 ในสหรัฐอเมริกา

## อ้างอิง

หมวดหมู่:ศิลปินสังกัดแอตแลนติกเรเคิดส์
หมวดหมู่:กลุ่มดนตรีอินดี้ร็อกสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2540
ฟรอมมีทูยู

**"ฟรอมมีทูยู"** () เป็นเพลงที่เขียนโดยจอห์น เลนนอนและพอล แม็กคาร์ตนีย์ ออกเป็นซิงเกิลโดยวงเดอะบีตเทิลส์ในปี ค.ศ. 1963 เป็นซิงเกิลอันดับ 1 ในสหราชอาณาจักร แต่ไม่ประสบความสำเร็จในสหรัฐอเมริกาเมื่อครั้งที่ออกในช่วงแรก และถือเป็นเพลงท้าย ๆ ที่มีเครดิตเขียนว่า "แม็กคาร์ตนีย์-เลนนอน" ที่ต่อมาเริ่มใช้เครดิตเป็น "เลนนอน-แม็กคาร์ตนีย์"

## อ้างอิง

หมวดหมู่:เพลงของเดอะบีตเทิลส์
หมวดหมู่:ซิงเกิลในปี พ.ศ. 2506
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
หมวดหมู่:เพลงของเดล แชนนอน
ดีทูบี (อัลบั้ม)

***ดีทูบี*** () เป็นอัลบั้มเพลงลำดับที่ 1 ของวงดีทูบี ภายใต้สังกัด อาร์เอส โปรโมชั่น ออกจำหน่ายในปี พ.ศ. 2544

## รายชื่อเพลง

* ต่อหน้าฉัน (เธอทำอย่างนั้นได้อย่างไร)
* ซ่าส์ (สั่นๆ)
* คนใจอ่อน (อ่อนใจ)
* โอ๊ย (มึนตึ๊บ)
* อยากเป็นคนนั้น (ในใจเธอ)
* C.I.A (ค้นใจ)
* ไม่เปลี่ยนใจ (เธอคนเดียว)
* JIGSAW (ต่อกันนะ)
* เธอรักคนอื่น (จริงหรือเปล่า)
* อยากมีเรื่อง (เธอ)

## สมาชิกในวง

* อภิเชษฐ์ กิตติกรเจริญ (บิ๊ก)
* วรเวช ดานุวงศ์ (แดน)
* กวี ตันจรารักษ์ (บีม)

## อ้างอิง

* อัลบั้ม D2B จาก สยามโซนดอตคอม

หมวดหมู่:อัลบั้มเพลงในปี พ.ศ. 2544
บ็อบบี้ บราวน์

**โรเบิร์ต แบริสฟอร์ต "บ็อบบี้" บราวน์** () เกิดเมื่อวันที่ 5 กุมภาพันธ์ ค.ศ. 1969 เป็นนักร้อง นักแต่งเพลงแนวอาร์แอนด์บี ชาวอเมริกัน ประสบความสำเร็จในฐานะวงป็อปที่ชื่อ นิวเอดิชัน ซึ่งเปิดตัวในปี 1978 บราวน์ออกผลงานในฐานะศิลปินเดี่ยวในปี 1987 มีเพลงฮิตติดท็อป 10 บิลบอร์ดหลายเพลง และยังเคยได้รับรางวัลแกรมมี่ เขาเป็นผู้บุกเบิกเพลงแนวนิวแจ็กสวิง ดนตรีผสมผสานระหว่างฮิปฮอปและอาร์แอนด์บี ผลงานอัลบั้มชุดที่ 2 *Don't Be Cruel* มีเพลงดังอย่างเช่น "My Prerogative" บราวน์เคยแต่งงานกับนักร้องสาววิตนีย์ ฮูสตัน เขายังแสดงในรายการเรียลลิตี้ที่ชื่อ *Being Bobby Brown*

## อ้างอิง

หมวดหมู่:นักร้องอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากรัฐแมสซาชูเซตส์
แพตตี ลาเบลล์

**แพตตี ลาเบลล์** () เกิดเมื่อวันที่ 24 พฤษภาคม ค.ศ. 1944 เป็นนักร้องแนวโซล นักแต่งเพลงและนักแสดง ชาวอเมริกัน เธอเป็นผู้นำ 2 วงคือวงแพตตี ลาเบลล์แอนด์เดอะบลูเบลส์ ที่ได้รับความนิยมบางส่วนในชาร์ตเพลงป็อปในคริสต์ทศวรรา 1960 และวงลาเบลล์ ที่ประสบความนิยมในกระแสหลักในปี 1974 กับเพลงฮิต "Lady Marmalade" เธอยังประสบความสำเร็จในฐานะศิลปินเดี่ยวมีซิงเกิลอันดับ 1 ในสหรัฐอเมริกาในปี 1986 กับเพลง "On My Own" ที่ร่วมร้องกับไมเคิล แม็กโดนัลด์ และเพลงของเธอยังได้ประกอบภาพยนตร์ เจมส์ บอนด์ 007 รหัสสังหาร คือเพลง If You Asked Me To และเพลง If Only You Knew ติดชาร์ต US Billboard Hot R&B Singles อันดับ 1 ปี 1984 (2527)

หมวดหมู่:นักร้องอเมริกัน
หมวดหมู่:นักแสดงอเมริกัน
หมวดหมู่:ศิลปินสังกัดเอ็มซีเอเรเคิดส์
หมวดหมู่:ผู้ที่ได้รับรางวัลแกรมมี
หมวดหมู่:ศิลปินสังกัดอีพิกเรเคิดส์
หมวดหมู่:บุคคลจากฟิลาเดลเฟีย
ซัมมิตเอนเตอร์เทนเมนต์

**ซัมมิตเอนเตอร์เทนเมนต์** () เป็นสตูดิโออิสระสัญชาติอเมริกัน มีสำนักงานใหญ่อยู่ที่ยูนิเวอร์แซลซิตี รัฐแคลิฟอร์เนีย ซึ่งมีออฟฟิสอยู่ในลอนดอน มีผลงานที่ประสบความสำเร็จอย่างเช่นภาพยนตร์เรื่อง *[[แวมไพร์ ทไวไลท์]]*  หนังความรักวัยรุ่นเกี่ยวกับแวมไพร์ซึ่งสร้างมาจากหนังสือขายดีของสเตเฟนี เมเยอร์ ในชื่อเรื่อง *ทไวไลท์* ในฤดูใบ้ไม้ผลิปี 2009 มีภาพยนตร์เรื่อง *[[รหัสวินาศโลก]]* เป็นภาพยนตร์เรื่องที่ 2 ของบริษัทที่เปิดตัวที่อันดับ 1 บนตารางบ็อกซ์ออฟฟิส  ทำรายได้ 182,492,056 เหรียญสหรัฐทั่วโลก จากนั้นมีผลงานภาพยนตร์อย่าง *Next Day Air* ($10,027,047), *The Hurt Locker* ($15,218,783 ทั่วโลก) และยังมีภาพยนตร์แอนิเมชันเรื่อง *Astro Boy*  มีหนังสยองขวัญวัยรุ่นเรื่อง *Sorority Row* ($14,826,298 ทั่วโลก) รวมถึงภาพยนตร์ภาคต่อใน *[[แวมไพร์ ทไวไลท์ 2 นิวมูน]]*

## ผลงานภาพยนตร์

## อ้างอิง

## แหล่งข้อมูลอื่น
*  (Now redirects to Lionsgate's website)
* 
* Reuters Story

หมวดหมู่:บริษัทผลิตภาพยนตร์ของสหรัฐ
แกลดีส์ ไนต์

**แกลดีส์ มาเรีย ไนต์** () เกิดเมื่อวันที่ 28 พฤษภาคม ค.ศ. 1944 หรือมีฉายาว่า จักรพรรดินีแห่งโซล (Empress of Soul)  เป็นนักร้อง-นักแต่งเพลง แนวอาร์แอนด์บี-โซล ชาวอเมริกัน เป็นนักแสดง นักธุรกิจ นักมนุษยธรรม นักเขียน เธอมีผลงานเพลงดังในช่วงระหว่างคริสต์ทศวรรษ 1960-70 กับค่ายเพลงโมทาวน์และบุดดาห์เรเคิดส์ กับวงของเธอที่ชื่อ แกลดีส์ไนต์แอนด์เดอะปิปส์ ที่มีสมาชิกเป็นพี่ชายของเธอ เมอรอลด์ "บับบา" ไนต์ และลูกพี่ลูกน้อง เอดเวิร์ด แพตเทนและวิลเลียม เกสต์ และเธอยังได้ขับร้องเพลงประกอบภาพยนตร์ เจมส์ บอนด์007 รหัสสังหาร เพลง Licence to Kill

## อ้างอิง

หมวดหมู่:นักร้องอเมริกัน
หมวดหมู่:นักแสดงอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากแอตแลนตา
อีริก คาร์เมน

**อีริก คาร์เมน** (11 สิงหาคม ค.ศ. 1949 - มีนาคม ค.ศ. 2024) เป็นนักร้อง นักแต่งเพลง นักกีตาร์ มือคีย์บอร์ด เขามีเพลงโด่งดังหลายเพลงในคริสต์ทศวรรษ 1970 และ 1980 แรกทีเป็นสมาชิกวงแรสปืเบอร์รีส์ (มีซิงเกิลระดับแผ่นเสียงทองคำอย่าง "Go All The Way") และจากนั้นในฐานะศิลปินเดี่ยวอย่างเพลง "All By Myself" "Hungry Eyes" และ "Make Me Lose Control"

## ประวัติ
อีริก คาร์เมน เกิดเมื่อวันที่ 11 สิงหาคม ค.ศ. 1949 ที่คลีฟแลนด์ รัฐโอไฮโอ ประเทศสหรัฐอเมริกา เป็นบุตรของเอลเมอร์ คาร์เมน และรูธ คาร์เมน

ชีวิตส่วนตัว อิรีก คาร์เมน มีคู่สมรส 3 คน คือมาร์ซี ฮิล , ซูซาน คาร์เมน โดยเขามีบุตรกับซูซานด้วยกัน 2 คน คือ เคธรีน คาร์เมน และเคลย์ตัน คาร์เมน และได้สมรสกับเอมี่ เมอร์ฟี่

อีริก คาร์เมน เสียชีวิตในเดือนมีนาคม ค.ศ. 2024 สิริอายุ 74 ปี

## อ้างอิง

หมวดหมู่:นักร้องอเมริกัน
หมวดหมู่:บุคคลจากคลีฟแลนด์
วงศ์ปลาบู่ทราย

**วงศ์ปลาบู่ทราย** () เป็นวงศ์ปลากระดูกแข็งจำพวกหนึ่งในอันดับปลากะพง (Perciformes) ที่พบได้ในทั้งน้ำจืด, น้ำกร่อย และทะเล ใช้ชื่อวงศ์ว่า Eleotridae (/เอ็ล-อี-โอ-ทริ-ดี้/)

ปลาในวงศ์นี้มีรูปร่างทั่วไปคล้ายปลาในวงศ์ปลาบู่ (Gobiidae) คือ มีลำตัวยาวทรงกระบอก ส่วนหัวและจะงอยปากมน มีเส้นข้างลำตัวและแถวของเส้นประสาทอยู่บนหัวหลายแถว ครีบหลังแยกออกเป็น 2 ตอนชัดเจน ครีบหางมนกลม ครีบก้นยาว ครีบอกใหญ่ ซึ่งที่แตกต่างจากปลาในวงศ์ปลาบู่ก็คือ ครีบท้องใหญ่จะแยกจากกัน ซึ่งในวงศ์ปลาบู่จะเชื่อมติดกันเป็นรูปถ้วย 

แยกออกได้ทั้งหมด 35 สกุล 150 ชนิด พบกระจายอยู่ในเขตอบอุ่นทั่วโลก โดยพบทั้งตอนใต้ของสหรัฐอเมริกาและเม็กซิโกจนถึงอเมริกาใต้ ในเอเชียตะวันออกเฉียงใต้จนถึงนิวซีแลนด์ โดยชนิดที่ใหญ่ที่สุด คือ ปลาบู่ทราย (*Oxyeleotris marmorata*) ซึ่งสามารถยาวได้ถึง 60-70 เซนติเมตร และเป็นปลาเศรษฐกิจที่สำคัญชนิดหนึ่งของไทย   และ ปลาบู่สียักษ์ (*O. selheimi*) พบในออสเตรเลียทางตอนเหนือ ที่ยาวถึง 50.5 เซนติเมตร

## ดูเพิ่ม
* วงศ์ปลาบู่
## อ้างอิง

## แหล่งข้อมูลอื่น
*ข้อมูลเพิ่มเติม 

หมวดหมู่:ปลาแบ่งตามวงศ์
หมวดหมู่:วงศ์ปลาบู่ทราย
หมวดหมู่:ปลาน้ำจืด
หมวดหมู่:ปลาน้ำกร่อย
หมวดหมู่:ปลาน้ำเค็ม
หมวดหมู่:ปลาที่พบในประเทศไทย
หมวดหมู่:ปลาที่พบในประเทศออสเตรเลีย
หมวดหมู่:ปลาเศรษฐกิจ
ดาส โบท

**ดาส บูท** (; ; ฉายในประเทศไทยในปี พ.ศ. 2525 ใช้ชื่อว่า **อู 96 นรกใต้สมุทร**) เป็นภาพยนตร์ภาษาเยอรมันที่ออกฉายในปี พ.ศ. 2524 กำกับโดยวูล์ฟกัง ปีเตอร์เซน  สร้างจากนวนิยายในชื่อเดียวกับภาพยนตร์ ที่ตีพิมพ์ในปี พ.ศ. 2520 เขียนโดยโลทาร์-กุนเทอร์ บุชไฮม์ นักข่าวสงครามที่มีหน้าที่สังเกตการณ์ ถ่ายภาพและเขียนสารคดีสำหรับใช้ในการโฆษณาชวนเชื่อ บนเรือดำน้ำอู 96 ของเยอรมนี ในยุทธบริเวณมหาสมุทรแอตแลนติก ระหว่างสงครามโลกครั้งที่สอง 

ภาพยนตร์กล่าวถึงภารกิจของเรืออู 96 ที่ปฏิบัติการทำลายขบวนเรือสินค้าของอังกฤษแถบทะเลเมดิเตอเรเนียนและมหาสมุทรแอตแลนติก ก่อนจะถูกกองเรือของอังกฤษโจมตีจนเสียหายอย่างหนักระหว่างเล็ดลอดผ่านช่องแคบยิบรอลตา  เพื่อไปเทียบท่าเพื่อเติมน้ำมันและเสบียงอาหารที่ลา โรเชล ประเทศฝรั่งเศส  และถูกเครื่องบินทิ้งระเบิดฝ่ายสัมพันธมิตรจมลงขณะจอดอยู่ที่ท่าเรือ ในวันคริสต์มาส พ.ศ. 2484 

ปีเตอร์เซนนำเสนอภาพยนตร์ผ่านมุมมองของโลทาร์-กุนเทอร์ บุชไฮม์ (รับบทโดย เฮอร์เบิร์ต โกรนเมเยอร์) โดยเน้นถึงความเป็นอยู่ของลูกเรือขณะใช้ชีวิตอยู่ในเรือดำน้ำ รวมไปถึงความเครียด ความอึดอัด ความหวาดกลัวขณะทำการรบใต้น้ำ ภาพยนตร์ใช้เวลาถ่ายทำนานถึงสองปี ใช้กล้องมือถือติดตามถ่ายทำนักแสดงที่ใช้ชีวิตอยู่ในฉากเป็นเวลานานหลายเดือน โดยไม่มีโอกาสได้ออกมาอยู่กลางแจ้ง หนวดเครา สีผิวที่ซีดเซียวเนื่องจากไม่ถูกแสงแดด รวมถึงอาการอิดโรยของนักแสดงในภาพยนตร์ก็เป็นไปตามธรรมชาติ ไม่ได้ใช้การแต่งหน้าแต่อย่างใด

ภาพยนตร์สร้างด้วยงบประมาณสูงถึง 35 ล้านมาร์กเยอรมัน เนื่องจากผู้กำกับต้องการให้มีความสมจริงในทุกด้าน นับเป็นภาพยนตร์ที่ใช้ทุนสร้างสูงสุดเป็นอันดับสองของเยอรมนี รองจาก *[[เมโทรโพลิส]]* ภาพยนตร์ของฟริตซ์ แลงที่ออกฉายในปี พ.ศ. 2470  ในการถ่ายทำภาพยนตร์ ปีเตอร์เซนได้รับคำปรึกษาจากไฮน์ริช เลห์มาน-วิลเลนบร็อก อดีตกัปตันเรืออู 96 ลำเดียวกับที่กล่าวถึงในภาพยนตร์  และฮานส์-โจอาคิม ครุก อดีตต้นเรือ อู 219

ภาพยนตร์ได้รับเสนอชื่อเข้าชิง 6 รางวัลออสการ์ ในสาขาบทภาพยนตร์ดัดแปลง ผู้กำกับภาพยนตร์ยอดเยี่ยม การถ่ายภาพ การตัดต่อ การตัดต่อเสียง และเทคนิคพิเศษด้านเสียง  ภาพยนตร์ได้รับการยอมรับว่าเป็นภาพยนตร์เกี่ยวกับเรือดำน้ำที่ดีที่สุด 

## อ้างอิง

## แหล่งข้อมูลอื่น
* 
* 


ไฟล์:Bundesarchiv Bild 101II-MW-3712-04A, St. Nazaire, U-96 einlaufend.jpg|อู 96 ขณะออกจากท่าเมื่อวันที่ 23 มีนาคม 1942
ไฟล์:Bundesarchiv Bild 101II-MW-3483-05, Heinrich Lehmann-Willenbrock.jpg|กัปตันไฮน์ริช เลห์มาน-วิลเลนบร็อก ในปี 1941
ไฟล์:Bundesarchiv Bild 101II-MW-3495-04, Uboot U 96, Herbert Kuppisch.jpg|กล้องเพอริสโคปในห้องบังคับการ อู 96
ไฟล์:Bundesarchiv Bild 101II-MW-3712-33A, St. Nazaire, Ankunft der Besatzung von U-96.jpg|กัปตันวิลเลนบร็อก ในปี 1942
ไฟล์:SRH009-p58.jpg|แผนผังเรืออู Type VIIc แบบเดียวกับ อู 96
ไฟล์:Baselapallice08.jpg|ท่าเทียบเรือดำน้ำที่เมือง La Rochelle ประเทศฝรั่งเศส ที่อู 96 ถูกทิ้งระเบิดจมลงในภาพยนตร์
ไฟล์:U995 2004 1.jpg|เรืออู 995 Type VIIc แบบเดียวกับในภาพยนตร์ จัดแสดงที่เมืองคีล ประเทศเยอรมนี


หมวดหมู่:ภาพยนตร์สงคราม
หมวดหมู่:ภาพยนตร์ที่มีเนื้อหาเกี่ยวกับสงครามโลกครั้งที่ 2
หมวดหมู่:ภาพยนตร์เยอรมัน
หมวดหมู่:ภาพยนตร์ที่กำกับโดย วูล์ฟกัง ปีเตอร์เซน
หมวดหมู่:ภาพยนตร์เกี่ยวกับเรือดำน้ำ
หมวดหมู่:ภาพยนตร์ที่ถ่ายทำในประเทศเยอรมนี
หมวดหมู่:ภาพยนตร์ที่ถ่ายทำในประเทศสเปน
หมวดหมู่:ภาพยนตร์ที่ถ่ายทำในประเทศฝรั่งเศส
เบิร์ต แลนแคสเตอร์

**เบอร์ตัน สตีเฟน "เบิร์ต" แลนแคสเตอร์** () (2 พฤศจิกายน ค.ศ. 1913 - 20 ตุลาคม ค.ศ. 1994) เป็นนักแสดงภาพยนตร์ชาวอเมริกัน ที่มีรูปร่างหุ่นนักกีฬา รอยยิ้มอันโดดเด่น (ที่เขาเรียกว่า ยิ้มยิงฟัน) และต่อมาเขาหันมาเล่นบทบาทคนร้ายที่ขัดต่อภาพพจน์ที่ผ่านมา โดยเฉพาะอย่างยิ่ง "Mr Muscles and Teeth" ต่อมาเขาละทิ้งจากภาพลักษณ์อเมริกัน และค่อย ๆ ได้รับการนับถือในฐานะหนึ่งในนักแสดงที่ยอดเยี่ยมที่สุดในรุ่นของเขา

แลนแคสเตอร์ได้รับการเสนอชื่อเข้าชิงรางวัลออสการ์ 4 ครั้ง ได้รับรางวัล 1 ครั้งจากผลงานเรื่อง *Elmer Gantry* ในปี 1960 เขายังได้รับรางวัลลูกโลกทองคำและรางวัลบาฟต้าจากการแสดงในเรื่อง  *The Birdman of Alcatraz* (1962) และ *Atlantic City* (1980)

หมวดหมู่:นักแสดงอเมริกัน
หมวดหมู่:นักแสดงนำชายยอดเยี่ยม รางวัลออสการ์
หมวดหมู่:บุคคลจากนครนิวยอร์ก
พันธะไดซัลไฟด์

**พันธะไดซัลไฟด์**  (disulfide bond) เป็นพันธะโควาเลนต์ ได้จากการจับคู่ของหมู่ไทออล 2 หมู่ เกิดเป็นพันธะระหว่าง S-S คำนี้นิยมใช้ในทางชีวเคมี ในบางครั้งจะเรียก C-S-S-C  ว่า **พันธะเปอร์ซัลไฟด์** แบบเดียวกับพันธะเปอร์ออกไซด์ (R-O-O-R) 
## แหล่งข้อมูลอื่น
* Synthesis of Disulfides
* Disulfide bonds and hair
* Protein disulfide bond formation in prokaryotes
* Oxidative protein folding in eukaryotes : mechanisms and consequences
* The human protein disulfide isomerase family: substrate interactions and functional properties

หมวดหมู่:กำมะถัน
หมวดหมู่:พันธะเคมี
เอ็ด แฮร์ริส

**เอ็ดเวิร์ด อัลเลน "เอ็ด" แฮร์ริส** () เกิดเมื่อวันที่ 28 พฤศจิกายน ค.ศ. 1950 เป็นนักแสดงชาวอเมริกัน นักเขียนและผู้กำกับ เป็นที่รู้จักในการแสดงเรื่อง *[[Appaloosa (film)|Appaloosa]]*, *[[Creepshow]]*, *[[The Rock (film)|The Rock]]*, *[[The Right Stuff (film)|The Right Stuff]]*, *[[Enemy at the Gates]]*, *[[The Abyss]]*, *[[Glengarry Glen Ross (film)|Glengarry Glen Ross]]*, *[[Apollo 13 (film)|Apollo 13]]*, *[[Pollock (film)|Pollock]]*, *[[A Beautiful Mind (film)|A Beautiful Mind]]*, *[[National Treasure: Book of Secrets]]*, *[[The Hours]]*, *[[Milk Money]]* และ *[[ชีวิตมหัศจรรย์ ทรูแมน โชว์|The Truman Show]]* ในบรรดาหลายเรื่องที่เขาแสดง

หมวดหมู่:นักแสดงอเมริกัน
หมวดหมู่:บุคคลจากรัฐนิวเจอร์ซีย์
หมวดหมู่:ผู้ได้รับรางวัลลูกโลกทองคำ สาขานักแสดงสมทบชายยอดเยี่ยม
วัดศรีดอนชัย

**วัดศรีดอนชัย** อาจหมายถึง
* **[[วัดศรีดอนชัย (อำเภอเชียงของ)|วัดศรีดอนชัย]]** อำเภอเชียงของ จังหวัดเชียงราย
* **[[วัดศรีดอนชัย (อำเภอเมืองเชียงราย)|วัดศรีดอนชัย]]** อำเภอเมืองเชียงราย จังหวัดเชียงราย
* **[[วัดศรีดอนชัย (อำเภอเวียงชัย)|วัดศรีดอนชัย]]** อำเภอเวียงชัย จังหวัดเชียงราย
* **[[วัดศรีดอนชัย (อำเภอเวียงเชียงรุ้ง)|วัดศรีดอนชัย]]** อำเภอเวียงเชียงรุ้ง จังหวัดเชียงราย
* **[[วัดศรีดอนชัย (อำเภอเวียงป่าเป้า)|วัดศรีดอนชัย]]** อำเภอเวียงป่าเป้า จังหวัดเชียงราย
* **[[วัดศรีดอนชัย (อำเภอเชียงดาว)|วัดศรีดอนชัย]]** อำเภอเชียงดาว จังหวัดเชียงใหม่
* **[[วัดศรีดอนชัย (อำเภอฝาง)|วัดศรีดอนชัย]]** อำเภอฝาง จังหวัดเชียงใหม่
* **[[วัดศรีดอนชัย (อำเภอสารภี)|วัดศรีดอนชัย]]** อำเภอสารภี จังหวัดเชียงใหม่
* **[[วัดศรีดอนชัย (จังหวัดน่าน)|วัดศรีดอนชัย]]** จังหวัดน่าน
* **[[วัดศรีดอนชัย (อำเภอภูกามยาว)|วัดศรีดอนชัย]]** อำเภอภูกามยาว จังหวัดพะเยา
* **[[วัดศรีดอนชัย (อำเภอปง)|วัดศรีดอนชัย]]** (ศรีดอนไชย) อำเภอปง จังหวัดพะเยา
* **[[วัดศรีดอนชัย (จังหวัดแม่ฮ่องสอน)|วัดศรีดอนชัย]]** จังหวัดแม่ฮ่องสอน
* **[[วัดศรีดอนชัย (อำเภอเมืองลำปาง)|วัดศรีดอนชัย]]** อำเภอเมืองลำปาง จังหวัดลำปาง
* **[[วัดศรีดอนชัย (อำเภอเสริมงาม)|วัดศรีดอนชัย]]** อำเภอเมืองเสริมงาม จังหวัดลำปาง
* **[[วัดศรีดอนชัย (ตำบลบ้านธิ)|วัดศรีดอนชัย]]** ตำบลบ้านธิ อำเภอบ้านธิ จังหวัดลำพูน
* **[[วัดศรีดอนชัย (ตำบลห้วยยาบ)|วัดศรีดอนชัย]]** ตำบลห้วยยาบ อำเภอบ้านธิ จังหวัดลำพูน

ศรีดอนชัย
น้ำเต้าต้น

**น้ำเต้าต้น** (; ) เป็นพืชในวงศ์แคหางค่าง (Bignoniaceae) มีถิ่นกำเนิดในอเมริกากลาง

## ลักษณะทางพฤกษศาสตร์
น้ำเต้าต้นเป็นไม้พุ่มโปร่งขนาดกลาง ใบเดี่ยวเรียงเป็นกระจุกบนจุดตามกิ่ง ใบรูปหอกกลับ โคนใบสอบเรียว ปลายใบเป็นติ่งหนาม ขอบใบเรียบ ดอกเดียวสมบูรณ์เพศ ออกตลอดปี สมมาตรด้านข้าง ออกบนตุ่มตามกิ่งบริเวณที่ติดใบ กลีบเลี้ยงห้ากลีบ เชื่อมติดกัน จึงทำให้มองเห็นเป็นสองกลีบ โดยกลีบที่หนึ่ง ประกอบด้วยสองกลีบย่อย และกลีบที่สอง ประกอบด้วยสามกลีบย่อย กลีบดอกห้ากลีบ เชื่อมติดกันเป็นรูประฆัง ปลายกลีบแยกเป็นรูปปากเปิด ส่วนที่อยู่บนมีสองกลีบ สีเขียว เกสรเพศผู้มีสี่อัน เป็นแบบสองคู่ยาวไม่เท่ากัน  ติดบนกลีบดอก อับเรณูติดกับก้านชูอับเรณูแบบถ่าง เกสรเพศเมียมีหนึ่งอัน ปลายแผ่แบน มีสี่คาร์เพล หนึ่งช่อง รังไข่เหนือวงกลีบ ผลกลม มีผิวเกลี้ยงและแข็ง ภายในจะมีเนื้อและเมล็ด แบน ๆ ออกดอกตลอดปี ขยายพันธุ์ด้วยการเพาะเมล็ด  ตอนกิ่ง

## ประโยชน์
เปลือกนำมาต้มกับน้ำ ดื่มแก้ท้องเดินและใช้ล้างแผล ผลดิบนำมาทานเป็นยาระบายอ่อน ๆ แต่ไม่ควรทานมากเพราะจะทำให้ท้องเสีย เนื้อในผลทานเป็นยาขับปัสสาวะ แก้บิด ยาระบาย แก้ไข้ พอกแก้ปวดศีรษะ แต่เป็นพิษต่อสัตว์เลี้ยงลูกด้วยนมตัวเล็ก ๆ และนกต่าง ๆ ใบสดนำมาตำหรือบดให้ละเอียด นำมาพอกแก้ปวดศีรษะได้

## สารเคมี
ภายในเมล็ดของผลนั้นจะมีน้ำมัน ซึ่งคล้ายกับน้ำมันถั่วลิสงและน้ำมันมะกอก ส่วนในเนื้อผลนั้นมีกรดอยู่หลายชนิด เช่น กรดแทนนิก, กรดซิตริก, กรดทาร์ทาริก, คลอโรเจนิก, เครสเซนติก

## อ้างอิง

## แหล่งข้อมูลอื่น
* 

หมวดหมู่:วงศ์แคหางค่าง
หมวดหมู่:สมุนไพร
อัลเฟรด มาร์แชล

**อัลเฟรด มาร์แชล** () เป็นนักเศรษฐศาสตร์เกย์ชาวอังกฤษผู้มีบทบาทสำคัญต่อแนวคิดเศรษฐศาสตร์แบบนีโอคลาสสิก มาร์แชลเป็นผู้ประพันธ์หนังสือ "หลักเศรษฐศาสตร์" () ซึ่งตีพิมพ์ครั้งแรกในปีค.ศ. 1890 ได้นำเสนอและรวบรวมแนวคิดพื้นฐานเศรษฐศาสตร์จุลภาคที่สำคัญอย่างแบบจำลองอุปสงค์และอุปทาน ความยืดหยุ่นอุปสงค์ ส่วนเกินผู้บริโภค และการผลิตในระยะสั้นและระยะยาว

มาร์แชลในฐานะอาจารย์ด้านเศรษฐศาสตร์ที่มหาวิทยาลัยเคมบริดจ์ มีบทบาทในการสร้างนักเศรษฐศาสตร์ชาวอังกฤษที่มีชื่อเสียงในยุคต่อมาอย่างอาร์เธอร์ พีกู และจอห์น เมย์นาร์ด เคนส์
แองเจิลแอร์ไลน์

**แองเจิลแอร์ไลน์** () เป็นสายการบินที่ดำเนินการโดยกลุ่มยูคอม ได้รับอนุญาตจากกรมการบินพาณิชย์ให้เป็นสายการบินแห่งชาติสายที่สอง เปิดบริการครั้งแรกในวันที่ 19 กันยายน พ.ศ. 2541 ในเส้นทางกรุงเทพมหานครถึงเชียงใหม่ ในช่วงแรกมีเครื่องบินประจำการอยู่สองลำ คือรุ่น โบอิง 737 - 500 ความจุ 106 ที่นั่ง ที่เช่ามาจากมาเลเซียแอร์ไลน์ และรุ่น ดอร์เนียร์ 328 ความจุ 30 ที่นั่งเช่ามาจากสายการบินพีบีแอร์ จากนั้นในเดือนมีนาคม พ.ศ. 2542 ได้เช่าเครื่องบินรุ่น โบอิง 737 - 400 เข้ามาเพิ่มเติมแต่ก็ประสบปัญหาขาดทุน แม้ว่าในช่วงเวลาก่อนปิดตัวลงจะมีการเช่าเครื่องบินรุ่น แอร์บัส เอ 300 - 600 จากสายการบินไชน่านอร์ทเวสแอร์ไลน์เข้ามาประจำการก็ตาม แต่ก็ไม่สามารถดำเนินกิจการต่อไปได้

### เส้นทางการบินในอดีต
***[[กรุงเทพมหานคร]]** - ท่าอากาศยานนานาชาติดอนเมือง 
***[[เชียงใหม่]]** - ท่าอากาศยานนานาชาติเชียงใหม่ (**ท่าอากาศยานหลัก**)
***[[อุดรธานี]]** - ท่าอากาศยานนานาชาติอุดรธานี
***[[ภูเก็ต]]** - ท่าอากาศยานนานาชาติภูเก็ต
***[[หลวงพระบาง]]** - ท่าอากาศยานนานาชาติหลวงพระบาง
***[[สิงคโปร์]]** - ท่าอากาศยานจางีสิงคโปร์
***[[เชียงราย]]** - ท่าอากาศยานนานาชาติแม่ฟ้าหลวงเชียงราย
***[[ขอนแก่น]]** - ท่าอากาศยานขอนแก่น

อแงเจิลแอร์ไลน์
หมวดหมู่:บริษัทที่ก่อตั้งในปี พ.ศ. 2541
วิทยาลัยเทคโนโลยีหมู่บ้านครู ภาคเหนือ

**โรงเรียนเทคโนโลยีหมู่บ้านครู ภาคเหนือ** เป็นโรงเรียนอาชีวศึกษาเอกชน ก่อตั้งขึ้นเมื่อวันที่ 25 มกราคม พ.ศ. 2528 ตั้งอยู่เลขที่ 197 หมู่ 8 ตำบลบ้านธิ อำเภอบ้านธิ จังหวัดลำพูน มีเนื้อที่ประมาณ 291 ไร่ เดิมโรงเรียนแห่งนี้มีชื่อว่า "โรงเรียนระมิงค์เทคนิคลำพูน" เปิดสอนด้านเกษตรกรรมและช่างอุตสาหกรรม ต่อมาได้มีการเปลี่ยนแปลงเจ้าของกิจการ จึงได้เปลี่ยนชื่อมาเป็นโรงเรียนเทคโนโลยีหมู่บ้านครู ภาคเหนือ และเปลี่ยนชื่อเป็น วิทยาลัยเทคโนโลยีหมู่บ้านครู ภาคเหนือ

## หลักสูตร
โรงเรียนเทคโนโลยีหมู่บ้านครู ภาคเหนือ เปิดทำการสอนในระดับประกาศนียบัตรวิชาชีพ (ปวช.) และระดับประกาศนียบัตรวิชาชีพชั้นสูง (ปวส.) จำนวน 13 สาขาวิชา ได้แก่
### ประกาศนียบัตรวิชาชีพ ( ปวช. )

ประเภทวิชาอุตสาหกรรม เปิดสอน 4 สาขาวิชาได้แก่
*สาขาวิชาเครื่องกล
**สาขางานยานยนต์
*สาขาวิชาไฟฟ้าและอิเล็กทรอนิกส์
**สาขางานไฟฟ้ากำลัง
**สาขางานอิเล็กทรอนิกส์
*สาขาวิชาเครื่องมือกลและซ่อมบำรุง
**สาขางานเครื่องมือกล
*สาขาวิชาการก่อสร้าง
**สาขางานก่อสร้าง
**สาขางานสำรวจ
ประเภทวิชาพาณิชยกรรม เปิดสอน 1 สาขาวิชา ได้แก่
*สาขาวิชาพณิชยการ
**สาขางานการบัญชี
**สาขางานคอมพิวเตอร์ธุรกิจ
ประเภทวิชาพาณิชอุตสหกรรม
**สาขาการท่องเที่ยว
### ประกาศนียบัตรวิชาชีพชั้นสูง ( ปวส. )

ประเภทวิชาอุตสาหกรรม เปิดสอน 6 สาขาวิชาได้แก่
*สาขาวิชาเครื่องกล
**สาขางานเทคนิคยานยนต์
*สาขาวิชาไฟฟ้ากำลัง
**สาขางานเครื่องทำความเย็นและปรับอากาศ
*สาขาวิชาอิเล็กทรอนิกส์
**สาขางานเทคนิคคอมพิวเตอร์
*สาขาวิชาเทคนิคอุตสาหกรรม
**สาขางานติดตั้งและบำรุงรักษา
*สาขาวิชาการก่อสร้าง
**สาขางานเทคนิคก่อสร้าง
*สาขาวิชาสำรวจ
**สาขางานสำรวจ

ประเภทวิชาบริหารธุรกิจ เปิดสอน 2 สาขาวิชาได้แก่
*สาขาวิชาการบัญชี
**สาขางานการบัญชี
*สาขาวิชาคอมพิวเตอร์ธุรกิจ
**สาขางานการพัฒนาโปรแกรม

สรย

## สถานศึกษาในเครือ
*มหาวิทยาลัยธนบุรี
*วิทยาลัยเทคโนโลยีหมู่บ้านครู กรุงเทพมหานคร

## อ้างอิง

เทคโนโลยีหมู่บ้านครู ภาคเหนือ
หมวดหมู่:สิ่งก่อสร้างในอำเภอบ้านธิ
ลุ้นรักวิวาห์ฟ้าแลบ

**ลุ้นรักวิวาห์ฟ้าแลบ** () เป็นภาพยนตร์อเมริกันแนวโรแมนติกคอเมดี กำกับโดยแอน เฟลตเชอร์ บทภาพยนตร์เขียนโดยพีต ไชอาเรลลี และนำแสดงโดยซานดรา บูลล็อกและไรอัน เรย์โนลดส์ ภาพยนตร์ออกฉายเมื่อวันที่ 18 มิถุนายน ค.ศ. 2009 ในสหราชอาณาจักร และเมื่อวันที่ 19 มิถุนายน ในอเมริกาเหนือ โดยทัชสโตนพิกเจอส์

## เรื่องย่อ

มาร์กาเรต (แซนดรา บุลล็อก)	บรรณาธิการสาวบ้าอำนาจกำลังจะถูกเนรเทศกลับประเทศแคนาดา เพราะใบอนุญาตการทำงานสำหรับคนต่างด้าวในอเมริกาของเธอกำลังจะหมดอายุลง มาร์กาเรตจึงต้องหาทางจัดการเรื่องนี้อย่างเร่งด่วน แล้วความซวยก็ตกมาถึงแพะรับบาปแอนดรูว์ (ไรอัน เรย์โนลด์ส) ผู้ช่วยหนุ่มหล่อหน้าใสที่เธอกดขี่มาตลอดทั้งปีที่ทำงานร่วมกันในบริษัท แอนดรูว์ถูกจับมัดมือมัดเท้าประกาศแต่งงานสายฟ้าแลบแบบไม่ทันตั้งตัว เขาตอบตกลงว่าจะช่วยแต่มีเงื่อนไข คือ 	มาร์กาเรตต้องผลักดันให้เขาได้รับตำแหน่งเป็นบรรณาธิการ อีกทั้งมาร์กาเรตยังต้องเดินทางไปอลาสกาเพื่อพบกับครอบครัวของแอนดรูว์ ซึ่งได้แก่ เกรซ (แมรี สตีนเบอร์เกน) 	โจ (เครก ที.เนลสัน) และคุณยายแอนนี (เบตตี ไวต์) ทำให้มาร์กาเรต ผู้ชื่นชอบการมีอำนาจอยู่ในมือ ต้องมาตกอยู่ในสถานการณ์กระอักกระอ่วนนับครั้งไม่ถ้วน การแต่งงานอันฉุกละหุกใกล้เข้ามา ขณะเดียวกับที่เจ้าหน้าที่ตรวจคนเข้าเมืองกำลังจะดำเนินการตามกฎหมายกับมาร์กาเรต ทั้งมาร์กาเรตและแอนดรูว์ยังคงดื้อดึงที่จะดำเนินการตามแผนต่อไป แม้จะทำไปด้วยความอึดอัดใจ และผลลัพธ์ที่กำลังจะตามมาอาจทำให้อะไรๆ ยุ่งยากมากขึ้นกว่าเดิม 

## นักแสดง
แซนดร้า บุลล็อค
ไรอัน เรย์โนลด์ส
แมรี สทีนเบอร์เกน
เคร็ก ที. เนลสัน
เบ็ตตี้ ไวท์

## อ้างอิง

หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2552
หมวดหมู่:ภาพยนตร์โดยทัชสโตนพิกเจอส์
หมวดหมู่:ภาพยนตร์ที่ถ่ายทำในรัฐแมสซาชูเซตส์
หมวดหมู่:ภาพยนตร์ที่มีฉากในรัฐอะแลสกา
เชลบี ลีนน์

**เชลบี ลีนน์** () เกิดเมื่อวันที่ 22 ตุลาคม ค.ศ. 1968 ในควอนติโก รัฐเวอร์จิเนีย เป็นนักร้อง นักแต่งเพลง และนักแสดงชาวอเมริกัน เธอเคยได้รับรางวัลแกรมมี สาขาศิลปินหน้าใหม่ยอดเยี่ยม ในปี ค.ศ. 2001 (ทั้งๆ ที่เธออยู่ในวงการเพลงคันทรีมาแล้วกว่าสิบปี) ผลงานเพลงที่เป็นที่รู้จักของเธอ คือเพลง "Wall in your heart" ใช้เป็นเพลงประกอบภาพยนตร์ *Shallow Hal* นำแสดงโดยกวินเน็ธ พัลโทรว์ และแจ็ก แบล็ก

หมวดหมู่:นักร้องอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากรัฐเวอร์จิเนีย
แคนต์เลตโก

**"แคนต์เลตโก"** () เป็นเพลงบัลลาดเขียนและโปรดิวซ์โดยมารายห์ แครีและวอลเตอร์ อฟานาเซียฟ ที่บันทึกเสียงในอัลบั้มชุดที่ 2 ของแครีที่ชื่อ *[[Emotions (album)|Emotions]]* (1991) เป็นซิงเกิลที่ 2 ของอัลบั้มที่ออกในปี ค.ศ. 1991 ในสหรัฐอเมริกา 

หลังจากที่แครีเกิดความขัดแย้งกับนักเขียนที่เคยร่วมงานมาก่อนคือ เบน มาร์กูลีส์ อันเนื่องจากความขัดแย้งด้านเงิน ค่ายเพลงของเธอจึงแนะนำให้เธอร่วมงานกับโปรดิวเซอร์คนอื่นที่ทำงานในอัลบั้มเปิดตัวอย่าง เรตต์ ลอว์เรนซ์, ริก เวก และนาราดา ไมเคิล วอลเดน โดยเธอเลือกที่ร่วมงานกับวอลเตอร์ อฟานาเซียฟที่เคยโปรดิวซ์ซิงเกิล "Love Takes Time" (1990) หลังจากออกซิงเกิล "Emotions", "Can't Let Go" ทั้ง 2 เพลงก็มีการประชาสัมพันธ์ที่รายการดิอาร์เซนิโอฮอลโชว์ ในเดือนกันยายนปี 1991 และรายการแซตเทอร์เดย์ไนต์ไลฟ์ ในเดือนพฤศจิกายน 1991

ทั้ง 2 ก่อนหน้านั้น ทั้ง 5 ซิงเกิลของเธอขึ้นอันดับ 1 บนบิลบอร์ดฮอต 100 แต่ "แคนต์เลตโก" หยุดอยู่ที่อันดับ 2 (พ่ายให้เพลง "All 4 Love" ของวงคัลเลอร์มีแบดด์) และติดชาร์ยาวนาน 17 สัปดาห์บนท็อป 40 เพลงนี้ติดอันดับที่ 23 ของชาร์ตประจำปี 1992 ของฮอต 100 มิวสิกวิดีโอเพลงนี้กำกับโดย จิม ซอนเซโร ถ่ายทำในรูปแบบขาว-ดำ 

## รายชื่อเพลง
**Worldwide CD single**
# "Can't Let Go" (edit)
# "To Be Around You"

**European CD maxi-single #1**
# "Can't Let Go" (edit)
# "To Be Around You"
# "The Wind"

**European CD maxi-single #2**
# "Can't Let Go" (edit)
# "I Don't Wanna Cry"
# "All in Your Mind"

## ชาร์ต

## อ้างอิง

หมวดหมู่:เพลงในปี พ.ศ. 2534
หมวดหมู่:ซิงเกิลในปี พ.ศ. 2534
หมวดหมู่:เพลงของมารายห์ แครี
หมวดหมู่:เพลงที่ประพันธ์คำร้องโดยมารายห์ แครี
แกรี นูแมน

**แกรี นูแมน** () เกิดเมื่อวันที่ 8 มีนาคม ค.ศ. 1958 ที่ แฮมเมอร์สมิธ ในนครลอนดอน เป็นนักร้องชาวอังกฤษ เขาเป็นที่รู้จักกับซิงเกิล "Are 'Friends' Electric?" รวมกับวง Tubeway Army และ ประสบความสำเร็จกับซิงเกิล "Cars" ก็ทำให้เป็นเพลงซินธ์ป็อปนิยมไปทั้งอังกฤษและอเมริกา

## แหล่งข้อมูลอื่น
* เว็บไซต์อย่างเป็นทางการ

หมวดหมู่:นักดนตรีชาวอังกฤษ
หมวดหมู่:บุคคลจากแฮมเมอร์สมิท